b'\n_START_ARTICLE_\nNERA\n_START_PARAGRAPH_\nNorsk Elektronisk Radio Aparatur (akronym: NERA), stiftet 11. januar 1947 i Bergen, er en tidligere norsk produsent av telekommunikasjonsutstyr for overf\xc3\xb8ring via radiolinje og satellitter. Det ble i 2011 solgt til israelske Ceragon, utviklingsavdelingen ligger fortsatt delvis p\xc3\xa5 Kokstad i Bergen.\n_START_SECTION_\nHistorie\n_START_PARAGRAPH_\nBergen Telefonkompani (etablert 1888) ble i 1945 nasjonalisert, kj\xc3\xb8pt av Den norske stat for 17 millioner kroner. Via direktoratet for fiendtlig eiendom ble 6 millioner fra salget brukt i 1947 til \xc3\xa5 kj\xc3\xb8pe de norske datterselskapene til de tyske foretakene AEG, Siemens og Telefunken. Det norske AEG-selskapet ble til Elektro-Generator AS (EGA), Siemens-selskapet ble til Proton\xc2\xa0\xe2\x85\x8d og Telefunkens norske datterselskap ble til NERA.   _NEWLINE_Telefunken var opprinnelig etablert 1919 som Det norske Radioaktieselskab, men endret navn til Norsk Telefunken\xc2\xa0\xe2\x85\x8d i 1924. Under den andre verdenskrig leverte Telefunken radar til den tyske krigsmakten.\n_START_SECTION_\n1947\xe2\x80\x931959\n_START_PARAGRAPH_\nNERA \xe2\x85\x8d ble stiftet den 11. januar 1947 med Johan Bostad som administrerende leder. Man lyktes umiddelbart \xc3\xa5 vinne anbud om enerett til produksjon av mikrob\xc3\xb8lge-radiolinjer for Forsvaret. Utstyret_NEWLINE_var utviklet av Helmer Dahl ved Forsvarets forskningsinstitutt/Radar (FFI/R) som l\xc3\xa5 samlokalisert. Selskapet NERA Bergen\xc2\xa0\xe2\x85\x8d ble etablert 19. desember 1951 og f\xc3\xa5 m\xc3\xa5neder efter \xc3\xa5pnet de ny fabrikk p\xc3\xa5 Mindemyren.  Tr\xc3\xa5dl\xc3\xb8st VHF-utstyr fra Nera brakte sanntids rapporter  fra Vinter-OL 1952 til redaksjonen i Aftenposten._NEWLINE_Med Olaf Bordewick som administrerende direkt\xc3\xb8r \xc3\xa5pnet man i 1954 linjen Oslo til Bergen med NERA-utstyr.  I 1959 fikk man kontrakter for 14 millioner kroner for \xc3\xa5 bygge ut NATO sitt \xc2\xabforward scatter\xc2\xbb-nettverk for pan-europeisk varsling via ultra-kortb\xc3\xb8lger i troposf\xc3\xa6ren.  Det var tidligere FFI-direkt\xc3\xb8r Fredrik M\xc3\xb8ller som ledet utbyggingsprogrammet for Supreme Headquarters Allied Powers Europe 1957\xe2\x80\x931960. _NEWLINE_I konkurranse med tolv andre selskaper vant NERA anbudskonkurransen om \xc3\xa5 bygge TV-linjen Oslo til Bergen for NRKs pr\xc3\xb8vesendinger i 1959.\n_START_SECTION_\n1960\xe2\x80\x931985\n_START_PARAGRAPH_\nUtover 1960-tallet fikk Nera kontraktene p\xc3\xa5 utbygging av TV-nettet, ogs\xc3\xa5 det landsomfattende FM-nettet._NEWLINE_Man gikk ogs\xc3\xa5 over til \xc3\xa5 bruke transistorer i stedet for radior\xc3\xb8r.  _NEWLINE_I 1969 opprettet man Nera UK Ltd. for \xc3\xa5 betjene det britiske markedet._NEWLINE_Med Bj\xc3\xb8rn Standal som direkt\xc3\xb8r og 600 ansatte i Bergen var 1970-tallet ogs\xc3\xa5 preget av overgangen til digitale linjer._NEWLINE_P\xc3\xa5 1960- og 1970-tallet utviklet Nera ogs\xc3\xa5 mye utstyr for skipskommunikasjon.  I 1974 etablerte Nera og Elektrisk Bureau (EB) firmaet United Marine Electronics (UME).  EB hadde da telefoner for satellittsystemet Marisat og senere Inmarsat.  EB kj\xc3\xb8pte i januar 1977 et konkurstruet Nera for 1 krone._NEWLINE_De leverte en Inmarsat-prototype p\xc3\xa5 M/S H\xc3\xb8eg Trigger i mai 1978 og fire \xc3\xa5r efter Europas stasjon for Inmarsat p\xc3\xa5 Eik jordstasjon i Lund (Rogaland). Senere leverte Nera _NEWLINE_bakkestasjoner for Hellas, Saudi-Arabia og Singapore og etablerte seg i over tjue land. \xc3\x85ret etter ble de den 12. vinner av \xc2\xabKvalitetsprisen\xc2\xbb._NEWLINE_I 1989 fikk EB Nera kontrakten p\xc3\xa5 \xc3\xa5 bygge jordstasjonene for \xc2\xabSkyphone\xc2\xbb, flytelefoni for Telenor, British Telecom og Telecoms Singapore,_NEWLINE_jordstasjonene plassert p\xc3\xa5 Eik i Norge, Goonhilly i England og i Singapore. Tjenesten ble tatt i bruk i september 1991.\n_START_SECTION_\n2000-2012\n_START_PARAGRAPH_\nEtter IT-krisen i 2000 hadde NERA ca. 400 millioner i underskudd. Per 2004 var underskuddet redusert til 86 millioner, og omsetningen var da p\xc3\xa5 2,4 milliarder hvorav 90\xc2\xa0% kom fra eksport._NEWLINE_Radiolinjedelen Nera Networks ble i oktober 2006 kj\xc3\xb8pt for knapt 2 milliarder kroner_NEWLINE_av Eltek ASA i Drammen. Produksjonen ble flyttet til Slovakia, mens utviklingsavdelingen forble p\xc3\xa5 Kokstad.  _NEWLINE_I januar 2011 ble Nera Networks solgt for knapt 300 millioner kroner fra Eltek _NEWLINE_til israelske Ceragon. Nera Networks hadde da litt over 200 ansatte, og omsatte for 1,4 milliarder kroner._NEWLINE_P\xc3\xa5 Kokstad hadde man pr. 2012 deler av utviklingsavdelingen i behold.'